CELEX: 32017R1237
Language: lv
Date: 2017-07-07 00:00:00
Title: Komisijas Regula (ES) 2017/1237 (2017. gada 7. jūlijs), ar ko attiecībā uz maksimāli pieļaujamo cianīdūdeņražskābes koncentrāciju neapstrādātos veselos, maltos, slīpētos, drupinātos, smalcinātos aprikožu kodolos, ko laiž tirgū galapatērētājam, groza Regulu (EK) Nr. 1881/2006 (Dokuments attiecas uz EEZ. )

8.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 177/36
            
         KOMISIJAS REGULA (ES) 2017/1237
   (2017. gada 7. jūlijs),
   ar ko attiecībā uz maksimāli pieļaujamo cianīdūdeņražskābes koncentrāciju neapstrādātos veselos, maltos, slīpētos, drupinātos, smalcinātos aprikožu kodolos, ko laiž tirgū galapatērētājam, groza Regulu (EK) Nr. 1881/2006
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā (1), un jo īpaši tās 2. panta 3. punktu,
   tā kā:
   
               (1)
            
            
               Komisijas Regulā (EK) Nr. 1881/2006 (2) ir noteikta konkrētu piesārņotāju maksimāli pieļaujamā koncentrācija pārtikas produktos.
            
         
               (2)
            
            
               Eiropas Pārtikas nekaitīguma iestādes (EFSA) Zinātnes ekspertu grupa jautājumos, kas saistīti ar piesārņojumu pārtikas apritē (CONTAM), pieņēma zinātnisko atzinumu par akūtu apdraudējumu veselībai, kurš saistīts ar cianogēno glikozīdu klātbūtni neapstrādātos aprikožu kodolos un produktos, kas iegūti no neapstrādātiem aprikožu kodoliem (3). Zinātniskajā atzinumā minētais termins “neapstrādāti aprikožu kodoli un produkti, kas iegūti no neapstrādātiem aprikožu kodoliem” attiecas uz tiem pašiem produktiem kā šajā regulā minētie “neapstrādāti veseli, malti, slīpēti, drupināti, smalcināti aprikožu kodoli”.
            
         
               (3)
            
            
               Amigdalīns ir galvenais aprikožu kodolos esošais cianogēnais glikozīds, un košļājot tas sadalās par cianīdūdeņražskābi (cianīdu). Cianīdūdeņražskābe (cianīds) cilvēkiem ir ļoti toksiska. Lai novērtētu riskus, kuri saistīti ar to cianogēno glikozīdu klātbūtni neapstrādātos veselos, maltos, slīpētos, drupinātos, smalcinātos aprikožu kodolos, CONTAM grupa ieguva akūto atsauces devu (ARfD) – 20 μg uz kg ķermeņa svara. Ņemot vērā paziņoto cianogēno glikozīdu koncentrāciju neapstrādātos aprikožu kodolos, ARfD jau tiktu pārsniegta, patērējot uzturā tikai dažus nepārstrādātus aprikožu kodolus.
            
         
               (4)
            
            
               Tādēļ ir lietderīgi noteikt maksimāli pieļaujamo cianīdūdeņražskābes (cianīda) koncentrāciju neapstrādātos veselos, maltos, slīpētos, drupinātos, smalcinātos aprikožu kodolos, ko laiž tirgū galapatērētājam.
            
         
               (5)
            
            
               Ņemot vērā nepārstrādātu aprikožu kodolu ļoti sadrumstaloto tirgu un iespējamo akūto veselības apdraudējumu sabiedrības veselībai, būtu jāparedz, ka operators garantē, ka visi neapstrādāti veseli, malti, slīpēti, drupināti, smalcināti aprikožu kodoli, ko laiž tirgū galapatērētājam, atbilst maksimāli pieļaujamajai koncentrācijai.
            
         
               (6)
            
            
               Ir lietderīgi noteikt paraugu ņemšanas noteikumus, kas jāpiemēro, kontrolējot atbilstību maksimāli pieļaujamajai koncentrācijai.
            
         
               (7)
            
            
               Tādēļ būtu attiecīgi jāgroza Regula (EK) Nr. 1881/2006.
            
         
               (8)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1881/2006 pielikumu groza saskaņā ar šīs regulas pielikumu.
   2. pants
   Operators, kas laiž tirgū galapatērētājam neapstrādātus veselus, maltus, slīpētus, drupinātus, smalcinātus aprikožu kodolus, pēc pieprasījuma sniedz kompetentajai iestādei pierādījumus par tirgū laistā produkta atbilstību maksimāli pieļaujamajai koncentrācijai.
   3. pants
   Lai kontrolētu atbilstību maksimāli pieļaujamajai koncentrācijai, paraugus ņem saskaņā ar noteikumiem, kuri paredzēti Komisijas Regulas (EK) Nr. 401/2006 (4) I pielikuma D.2. daļā.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 7. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 37, 13.2.1993., 1. lpp.
   
   
      (2)  Komisijas 2006. gada 19. decembra Regula (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).
   
      (3)  EFSA CONTAM grupa (EFSA Ekspertu grupa jautājumos, kas saistīti ar piesārņojumu pārtikas apritē), 2016. Zinātniskais atzinums par akūtu apdraudējumu veselībai, kurš saistīts ar cianogēno glikozīdu klātbūtni neapstrādātu aprikožu kodolos un produktos, kas iegūti no neapstrādātiem aprikožu kodoliem. EFSA Journal 2016; 14(4):4424, 47 lpp. doi:10.2903/j.efsa.2016.4424.
   http://www.efsa.europa.eu/sites/default/files/scientific_output/files/main_documents/4424.pdf
   
      (4)  Komisijas 2006. gada 23. februāra Regula (EK) Nr. 401/2006, ar ko nosaka paraugu ņemšanas un analīzes metodes mikotoksīnu līmeņu oficiālai kontrolei pārtikas produktos (OV L 70, 9.3.2006., 12. lpp.).
   
      PIELIKUMS
      Regulas (EK) Nr. 1881/2006 pielikuma 8. sadaļai pievieno šādu ierakstu:
      
         
                     “8.3.
                  
                  
                     Cianīdūdeņražskābe, tostarp cianogēnos glikozīdos esoša cianīdūdeņražskābe
                  
                  
                      
                  
               
                     8.3.1.
                  
                  
                     Neapstrādāti veseli, malti, slīpēti, drupināti, smalcināti aprikožu kodoli, ko laiž tirgū galapatērētājam (54)
                         (55)
                     
                  
                  
                     20,0